Izziņa par atzinumos sniegtajiem iebildumiem

|  |
| --- |
| **par rīkojuma “Par sabiedrības ar ierobežotu atbildību “Nacionālais rehabilitācijas centrs “Vaivari”” stratēģisko mērķi” projektu** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 08.05.2019. | | |
|  |  | | |
| Saskaņošanas dalībnieki | Finanšu ministrija, Tieslietu ministrija, Pārresoru koordinācijas centrs, Labklājības ministrija | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | |  | Pārresoru koordinācijas centrs, Labklājības ministrija |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
| 1. | 1. MK rīkojuma projekta anotācija | **Pārresoru koordinācijas centrs**  1. Atbilstoši konceptuālajam ziņojumam “Par veselības aprūpes sistēmas reformu”, kas apstiprināts ar Ministru kabineta 2017.gada 7.augusta rīkojumu Nr.394 (turpmāk – ziņojums), valsts sabiedrība ar ierobežotu atbildību “Nacionālais rehabilitācijas centrs “Vaivari” (turpmāk – NRC “Vaivari”) ir iekļauta IV līmenī atbilstoši ziņojumā noteiktajam (108.punkts) stacionāro ārstniecības iestāžu dalījumam pa pakalpojumu līmeņiem. Ziņojuma 104.punkts noteic, ka IV līmeņa slimnīcas ar specializāciju pediatrijā, traumatoloģijas un ortopēdijas profilā, grūtnieču aprūpē un dzemdību palīdzības profilā, rehabilitācijas profilā nodrošina terciārā līmeņa veselības aprūpes pakalpojumus atbilstoši specializācijai. Vēršam uzmanību, ka anotācijā minētie plānošanas dokumenti neapraksta NRC “Vaivari” sniegtos pakalpojumus, kā arī anotācijā nav iekļauta informācija par NRC “Vaivari” sniegtajiem un attīstībā esošiem vai plānotiem pakalpojumiem, kā arī aktivitātēm ārstniecības personu izglītībā, zinātnes un pētniecības jomā. Ņemot vērā iepriekš minēto, lūdzam papildināt anotāciju ar informāciju, kas pamato projektā piedāvāto NRC “Vaivari” vispārējā stratēģiskā mērķa formulējumu. | **Ņemts vērā** | | 1. Precizēta MK rīkojuma projekta anotācija   Kapitālsabiedrība ir medicīniskās rehabilitācijas, veselības un sociālās aprūpes, izglītības un zinātnes valsts nozīmes objekts - lielākā šāda tipa medicīnas iestāde Latvijā. Viena no galvenajām Kapitālsabiedrības darbības jomām ir otrā posma medicīniskā rehabilitācija. Kapitālsabiedrības medicīniskā, tehniskā un profesionālā bāze nodrošina pilnvērtīgu plaša spektra ārstniecības pakalpojumus, t.sk.   * specializēto rehabilitācijas programmu (piem., pirmreizējās protezēšanas integrācija rehabilitācijas procesā; reto slimību rehabilitācijas programma u.c.) izstrāde un attīstīšana; * uz pierādījumiem balstītu rehabilitācijas tehnoloģiju ieviešana ārstniecības procesā, t.sk. robottehnoloģijas; * adaptīvā fizisko aktivitāšu integrācija rehabilitācijas procesā; * klīniku attīstīšana specifisku problēmu risināšanai, t.i. sēdēšanas klīnika izgulējumu prevencijai, mazā iegurņa orgānu disfunkciju klīnika, spasticitātes klīnika.   Kapitālsabiedrības resursi un infrastruktūra tiek izmantota arī kā klīniskā bāze ārstu, funkcionālo speciālistu, medicīnas māsu praktiskai apmācībai rehabilitācijā un zinātniski pētniecisko projektu realizācijai sadarbībā ar Latvijas augstskolām (Rīgas Stradiņa universitāte, Latvijas universitāte, Latvijas Sporta un pedagoģijas akadēmija un Daugavpils universitāte) un koledžām.. |
| 2. | 2. Lai sasniegtu stratēģisko mērķi kapitālsabiedrībai ir izvirzīti trīs nefinanšu mērķi:  - uzlabot veselības aprūpes pakalpojumu pieejamību;  - nodrošināt efektivitāti veselības aprūpes pakalpojumu plānošanā un sniegšanā;  - nodrošināt kvalitatīvu veselības aprūpes pakalpojumu sniegšanu  un viens finanšu mērķis - nodrošināt finansiāli stabilu uzņēmuma darbību. | **Pārresoru koordinācijas centrs**  2. Anotācijā ir izvirzīti NRC “Vaivari” finanšu un nefinanšu mērķi, kas sekmētu vispārējā stratēģiskā mērķa sasniegšanu, taču nav izvirzīts nefinanšu mērķis, kas raksturo NRC “Vaivari” sasniedzamos rezultātus zinātnes un pētniecības attīstībā. Vēršam uzmanību, ka finanšu un nefinanšu mērķus izvirza kapitālsabiedrības vidēja termiņa darbības stratēģijas izstrādes gaitā un tie ir izteikti ar konkrētiem izmērāmiem rādītājiem, kas ir saistīti un raksturo attiecīgās kapitālsabiedrības darbības specifiku un finanšu stāvokli. Saskaņā ar Kapitālsabiedrību pārvaldības likuma 1.panta pirmās daļas 16.punktu nefinanšu mērķi ir kapitālsabiedrības mērķi, kas izriet no kapitālsabiedrībai noteiktā vispārējā stratēģiskā mērķa, tiesību aktiem un politikas plānošanas dokumentiem un ir saistīti ar publiskai personai noteikto funkciju izpildes nodrošināšanu. Savukārt atbilstoši Kapitālsabiedrību pārvaldības likuma 1.panta pirmās daļas 17.punktam finanšu mērķi ir kapitālsabiedrības mērķi, kas saistīti ar tās finanšu darbības stāvokli (tai skaitā rentabilitāte, kapitāla struktūra, apgrozījums, dividendes un peļņa). PKC ieskatā nav nepieciešamības anotācijā izvirzīt kapitālsabiedrības finanšu un nefinanšu mērķus, jo tos var noteikt arī NRC “Vaivari” vidēja termiņa darbības stratēģijas izstrādes gaitā, ņemot vērā iepriekš minēto. | **Ņemts vērā**  Anotācijā dzēsta informācija par kapitālsabiedrības finanšu un nefinanšu mērķiem. Attiecīgā informācija tiks iekļauta kapitālsabiedrības vidēja termiņa darbības stratēģijā 2019.-2021.gadam. | | **Svītrots** |
| 3. | **MK rīkojuma projekts**  Pamatojoties uz Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, noteikt valsts sabiedrības ar ierobežotu atbildību “Nacionālais rehabilitācijas centrs „Vaivari”” (vienotais reģistrācijas Nr.40003273900) stratēģisko mērķi – saglabāt, uzlabot un atjaunot iedzīvotāju veselību, nodrošinot kompleksu multidisciplināru rehabilitācijas pakalpojumu sniegšanu Latvijas iedzīvotājiem, tajā skaitā bērniem, vienlaikus nodrošinot klīnisko bāzi ārstniecības personu izglītībai, zinātnes un pētniecības attīstībai.  **MK rīkojuma projekta anotācija**  Pamatojoties uz 2016.gada 20.decembra Ministru kabineta sēdē izskatīto informatīvo ziņojumu “Par sistēmiski svarīgo ārstniecības iestāžu kartējumu un attīstības reformu” (protokols Nr.69 83.§) un Konceptuālo ziņojumu “Par veselības aprūpes sistēmas reformu”, kas ir apstiprināts ar Ministru kabineta 2017.gada 7.augusta rīkojumu Nr.394 “Par konceptuālo ziņojumu “Par veselības aprūpes sistēmas reformu”” Veselības ministrija ir aktualizējusi kapitālsabiedrības stratēģisko mērķi - saglabāt, uzlabot un atjaunot iedzīvotāju veselību, nodrošinot kompleksu multidisciplināru rehabilitācijas pakalpojumu sniegšanu Latvijas iedzīvotājiem, tajā skaitā bērniem, vienlaikus nodrošinot klīnisko bāzi ārstniecības personu izglītībai, zinātnes un pētniecības attīstībai. | **Labklājības ministrija**  Lūdzam papildināt projektu ar stratēģisko mērķi sniegt Latvijas iedzīvotājiem tehnisko palīglīdzekļu pakalpojumu.  Saskaņā ar Sociālo pakalpojumu un sociālās palīdzības likuma (turpmāk – likums) 13. panta pirmās daļas 5. punktu un 25. panta pirmo daļu personām, ja tās saņēmušās ārstniecības personas atzinumu, tehniskie palīglīdzekļi tiek nodrošināti par valsts budžeta līdzekļiem. Tehnisko palīglīdzekļu pakalpojuma ietvaros personai tiek veikta funkcionālo spēju novērtēšana, atbilstošā tehniskā palīglīdzekļa izsniegšana vai izgatavošana, pielāgošana, lietošanas apmācība, pēcgarantijas remonts, kā arī nepieciešamības gadījumā tehniskā palīglīdzekļa piegāde personas dzīvesvietā.  Likuma 2.2 pantā noteikts, ka valsts pienākumu izpildi — likuma 5.punktā noteikto tehnisko palīglīdzekļu pakalpojuma sniegšanu — nodrošina valsts sabiedrība ar ierobežotu atbildību “Nacionālais rehabilitācijas centrs “Vaivari””, ja nepieciešams, iesaistot kapitālsabiedrības, kurās tā ir dalībnieks (akcionārs), vai, izvēloties tehnisko palīglīdzekļu pakalpojuma sniedzējus Publiskā iepirkumu likuma noteiktajā kārtībā. Ņemot vērā iepriekš minēto, lūdzam papildināt arī projekta anotāciju. | **Ņemts vērā**  MK rīkojuma projekts precizēts atbilstoši Labklājības ministrijas atzinumam un attiecīgi anotācija papildināta ar pamatojumu. | | **Precizēts MK rīkojuma projekts**  Pamatojoties uz Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, noteikt valsts sabiedrības ar ierobežotu atbildību “Nacionālais rehabilitācijas centrs „Vaivari”” (vienotais reģistrācijas Nr.40003273900) stratēģisko mērķi – saglabāt, uzlabot un atjaunot iedzīvotāju veselību, nodrošinot kompleksu multidisciplināru rehabilitācijas pakalpojumu un tehnisko palīglīdzekļu pakalpojumu sniegšanu Latvijas iedzīvotājiem, tajā skaitā bērniem, vienlaikus nodrošinot klīnisko bāzi ārstniecības personu izglītībai un veicinot zinātnes un pētniecības attīstību.  **Precizēta MK rīkojuma anotācija anotācija**  Lai kapitālsabiedrības stratēģiskais mērķis atspoguļotu kapitālsabiedrības dalību Veselības ministrijas misijas “Uzlabot cilvēku veselību, izglītojot sabiedrību par veselīga dzīvesveida nozīmi veselības saglabāšanā, īstenojot mērķtiecīgus slimību profilakses pasākumus, nodrošinot augstas kvalitātes veselības aprūpes pakalpojumu pieejamību atbilstoši katra indivīda vajadzībām, kā arī sekmējot medicīnas izglītības un zinātnes attīstību” īstenošanā, pamatojoties uz 2016.gada 20.decembra Ministru kabineta sēdē izskatīto informatīvo ziņojumu “Par sistēmiski svarīgo ārstniecības iestāžu kartējumu un attīstības reformu” (protokols Nr.69 83.§), Konceptuālo ziņojumu “Par veselības aprūpes sistēmas reformu”, kas ir apstiprināts ar Ministru kabineta 2017.gada 7.augusta rīkojumu Nr.394 “Par konceptuālo ziņojumu “Par veselības aprūpes sistēmas reformu””, un Sociālo pakalpojumu un sociālās palīdzības likuma 13.panta 2.2 daļu, kas nosaka, ka tehnisko palīglīdzekļu pakalpojumu sniegšanu - nodrošina valsts sabiedrība ar ierobežotu atbildību “Nacionālais rehabilitācijas centrs “Vaivari””, Veselības ministrija ir aktualizējusi kapitālsabiedrības stratēģisko mērķi - saglabāt, uzlabot un atjaunot iedzīvotāju veselību, nodrošinot kompleksu multidisciplināru rehabilitācijas pakalpojumu un tehnisko palīglīdzekļu pakalpojumu sniegšanu Latvijas iedzīvotājiem, tajā skaitā bērniem, vienlaikus nodrošinot klīnisko bāzi ārstniecības personu izglītībai un veicinot zinātnes un pētniecības attīstību. |
| Atbildīgā amatpersona | |  | |
|  | | (paraksts)\* | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Konstantīns Karpovs

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Kapitālsabiedrību un investīciju uzraudzības nodaļas vecākais referents |
| (amats) |
| Tālrunis 67876036; fakss 67876002 |
| (tālruņa un faksa numurs) |
| Konstantins.Karpovs@vm.gov.lv |
| (e-pasta adrese) |